Dansk Melodi Grand Prix 1995, officielt Musik Event '95 - Dansk Melodi Grand Prix, var en sangkonkurrence arrangeret af DR med det formål at finde den sang, der skulle repræsentere Danmark ved Eurovision Song Contest 1995. Efter Danmarks lave placering ved Eurovision Song Contest 1993 samt et generelt misforhold blandt befolkningen til konkurrencen valgte DR at promovere showet under navnet Musik Event 95. Værterne var Sidsel Agensø og Gry la Cour, og kapelmester var Frede Ewert.